safouaneb/arywiki huggingface dataset:
ميݣيل پريمو دي ريبيرا

ميݣيل پريمو دي ريبيرا ولا غير پريمو دي ريبيرا و سميتو لكاملة ميݣيل پريمو دي ريبيرا اي اوربانيخا (ب سّبليونية: Miguel Primo de Rivera y Orbaneja)، (خلاق ف خيريث دي لافرونطيرا ف 8 يناير 1870 - مات ف باريز ف 16 مارس 1930) هو جينيرال و سياسي سپانيولي. سبقليه كان رئيس لحكومة د سپانيا بين 1923 و 1930. كان طلع ل لحكم من بعد ما تزّعّم لنقيلاب لعسكري د 13 شتنبر 1923، و لّي كان لماليك د سپانيا ف ديك لفترة الفونصو 13 راضي عليه. كان اول قرار ديالو التعليق ديال الدستور د 1876 و التنصيب د مجلس عسكري بين 1923 و 1925 اللي ردّ سپانيا دولة ديكتاتورية، و اللي تحوّل ل مجلس مدني بين 1925 و 1930. ف لعهد ديالو عرفات سپانيا تقدم قتيصادي كبير و طبقات فيه لحكومة د پريمو دي ريبيرا سياسات قتيصادية حيمائية و تدخّلية ودارت ستيتمارات كبيرة ف لبنيات التحتية. حياتو. پريمو دي ريبيرا كبر ف عائلة كبيرة و كان عندو بزّاف ديال لخّوت. التربية ديالو من الصّغر كانت كاتوجّدو باش يدير كاريير عسكرية. دخل ل لاكاديمية لعسكرية فاش كانت عندو 14 لعام. تعيّن ف مليلية و تمّا بان مزيان و طلع ل ݣراد د كاپيتان و عطاوه ل وسام د سان فيرناندو ف 1893. من بعد السّربيس ف الشمال د لمغريب سيفطوه ل كوبا ف 1895 و فيها ترقّا ل كوماندار. ف 1897 تحوّل ل لفيليپين لّي كان لقايد لعسكري لعام ديالها هو عمّو فيرناندو پريمو دي ريبيرا. ف مدة صغيرة قدر پريمو دي ريبيرا يدوز ف اهم لمستعمرات لّي كانت باقية ف لامبراطورية سپانيولية و حضر على لمشاكيل و لاسباب لّي سبقات الضّياع د هاد لمستعمرات، و هاد التجربة غادي تماركي مزيان الشخصية السياسية ديالو. تجوج ف 1902 ب كاسيلدا ساينث دي ايريديا و هي لمرا لّي غادي يولد معاها ستة د دّراري، لكبير فيهوم كان هو خوصي انطونيو پريمو دي ريبيرا لّي غادي ياسّس من بعد لكتائب سپانيولية، لحيزب لّي غادي يكون عندو دور كبير ف لحرب لاهلية سپانيولية.
لورنس الدزيرة لعربية

لورنس الدزيرة لعربية (Lawrence of Arabia)، فيلم بريطاني لّي دار لاخراج ديالو ديڤيد لين. لفيلم متلو فيه لادوار رّئيسية پيتر اوتول و عمر الشريف و اليك ݣينيس. هاد لفيلم ديال لمغامرة و تاريخي ملخص لفيلم. لفيلم كايعاود لقصّة لحقيقية ديال واحد الضابط بريطاني طوماس ادوارد لورنس، لّي ف وسط لحرب العالمية اللولا، غادي يعاون لعرب اللي معا الشريف فيصل بن لحسين باش يتورو على الدولة لعتمانية و يديرو دولة ديالهوم.
الضواو لحيين د النهار

الضواو لحيين د النهار (The Living Daylights)، فيلم بريطاني لّي دار لاخراج ديالو دجون ݣلين. لفيلم متلو فيه لادوار رّئيسية تيموثي دالتون و مريم دابو و جيروين كرابي. هاد لفيلم ديال لجاسوسية و لاكسيون ملخص لفيلم. لفيلم داخل ف لّيستا د لافلام د لمغامرات د دجيمس بونض، لجاسوس لبريطاني. لفيلم موخود من قصة قصيرة د ايان فليمين. لقصّة كاتبدا ب غتيالات غامضين ديال لعملاء د لمخابرات لبريطانية فاش كانو كايتدرّبو ف جبل الطرّ. لعميل 007، دجيمس بونض، غادي يبدا سلسلسة د لمغامرات باش يفكّ اللغز، و لّي غادي تكشف ليه مفاجات اخرا.
لموميا (فيلم 1999)

لموميا (فيلم 1999) (The Mummy)، فيلم ميريكاني ديال لمغامرات لغرائبية، لّي دار لاخراج ديالو ستيفن سومرز. لفيلم متلو فيه لادوار رّئيسية بريندان فريزر و ريتشيل ڤايس و دجون هاناه. ملخص لفيلم. لفيلم هو معاودة Remake د واحد لفيلم ميريكاني د 1932 عندو نفس السمية. ف 1920، ف ميصر، واحد لعلما اركيولوجيين غادي يجبدو موميا ديال راهب مصري قديم. ب لغالاط، غادي تعاود تحيا هاد لموميا و لّي غادي تبدا تبع لاركيولوجيين واحد ب واحد باش تصفّيهوم و تزيد تّقوّا ب لحياة لّي كاتّاخد منّهوم. هاد لموميا غادي تولّي كاتشكّل خطر على لعالم كامل و تمّا غادي يتشكّل فريق د لمغامرين فيهوم لمغامر ريك اوكونيل (بريندان فريزر) و لكتبيّة ايڤلين كارناهان (ريتشيل ڤايس)، لّي غادي يدخلو ف حرب مع لموميا و معا لوقت باش يقضيو على لموميا و يعتقو لعالم.
ݣلادياتور (فيلم)

ݣلادياتور (Gladiator)، فيلم ميريكاني بريطاني ديال لپيپلوم و درامي تاريخي. دار لاخراج ديالو ريدلي سكوت. لفيلم متلو فيه لادوار رّئيسية راسل كرو و جواكين فينيكس و كوني نيلسن. ملخص لفيلم. ف يامات لامبراطورية الرومانية، غادي يكون واحد لجينيرال روماني ماكسيموس ديسيموس غادي مزيان باش يخلف لامبراطور ماركوس اوريليوس، لّي عزيز عليه لجينيرال ماكسيموس و كايعزّو بحال ولدو. ولد لامبراطور كومودوس ما غايقبلش هاد لقضية و غادي يقتل بّاه لامبراطور و غادي يولّي امبراطور ب السيف. كومودوس غادي يبغي يصفّي ماكسيموس و عائيلتو و غادي ينجح باش يقتلّيه مراتو و ولدو. ماكسيموس غادي يقدر يهرب من لاعدام و ف لهربة ديالو غادي يشدّوه سمسارة د لعبيد و غادي يدّيوه ل لجنوب د لامبراطورية. تمّا غادي يبيعوه ل واحد لبزناس كايخدّم لعبيد الصّحاح ف لمدابزات د لݣلادياتورات. بشوية بشوية غادي يولّي ماكسيموس ݣلادياتور مشهور و غادي توصل الشّهرة ديالو ل روما، بلا ما يعرف تا شي حدّ لهوية لحقيقية ديالو.
لمملكة د السما

لمملكة د السما (Kingdom of Heaven)، فيلم تاريخي الماني ميريكاني بريطاني لّي دار لاخراج ديالو ريدلي سكوت. لفيلم متلو فيه لادوار رّئيسية اورلاندو بلوم و اڤا ݣرين و غسان مسعود. ملخص لفيلم. لقصّة موخودة من احدات تاريخية وقعات ف لقرن 12 لميلادي، و كاتعاود كيفاش واحد لحدّاد فرانساوي مقطوع من شجرة غادي يمشي ل لارض لمقدّسة (فلسطين) باش يشارك ف لحماية د لقدس من لهجوم د صلاح الدين لايوبي. لفيلم كايصوّر لجو لّي دازت فيه لحرب الصليبية التالتة.
شينوا الشيوعية و لمستقبل د لعالم الحر

"شينوا الشيوعية و لمستقبل د لعالم الحر" هو خيطاب لقاه وزير لخارجية د لميريكان مايك پومپيو، حدا لمكتبة و لمتحف د ريتشارد نيكسون رئاسي ف كاليفورنيا، ف 23 يوليوز 2020. ف لخيطاب، پومپيو قال "لعالم لحور" خاصو يتّاحد و يانكوراجي شّعب د شينوا و يفورصي شّينوا باش تبدل. قبل لخيطاب، ف 22 يوليوز 2020 لادارة د ترامپ علنات بلي لقنصلية لعامة ديال شّينوا ف هيوستن خاصها تشد ف 72 ساعة. پومپيو كان ف اوروپا "باش يحت لقادا يقسّحو كتر معا شّينوا ف سّياسة ديالهوم، ؤ تلاقا معا موعارضين شناوا".
ليسطة د الدول اللي عندها عتيراف محدود

شحال من تنضيم سياسي ديكلاراو الستيقلال ديالهوم ؤ بغاو يضبّرو ف عتيراف ديپلوماسي من المجتمع الدولي بلّي عندهوم سيادة "بحكم القانون"، ولكن ماشي كلشي عتارف بيهوم. غالبا هاد التنضيمات عندهوم سيطرة "بحكم الواقع" على الطريطوار ديالهوم. كاينين بحال هاد التنضيمات اللي كانو ف الماضي. كاين جوج ديال المبادئ التقليدية اللي كاتعطي اشارات على كيفاش شي دولة تقدر تولّي عندها سيادة "بحكم القانون". النضرية التصريحية كاتعرّف الدولة بلّي راها شخص ف القانون الدولي ايلا وفّات هاد المعايير: على حساب النضرية التصريحية، تادوّالت د شي تنضيم ما عندهاش علاقة ب لعتيراف ديال الدول لخرا. ؤ العكس معا النضرية التاسيسية، اللي كاتحسب شي تنضيم شخص ف القانون الدولي غير ايلا عتارفو بيهوم الدول اللي ديجا كاينين ف المجتمع الدولي. هاد التنضيمات اللي باقي ما ولّات دول كاتخدّم وحدة منهوم ولّا بجوج باش تبيّن الشرعية ديالها ف المطاليب ديالها، كاينين متلا اللي موفّيين الشروط التصريحية (عندهوم سيطرة "بحكم الواقع" على طرف من الطريطوار ديالهوم ولّا عليه كامل، عندهوم حكومة ؤ سكّان دايمين)، ولكن حتا دولة مامعتارفة بيهوم، هاد عدم-العتيراف هو غالبا نتيجة ديال نزاع معا دول اخرا اللي كاتدّعي بلّي هادوك الاراضي طرف منّها. ف حالات اخرا، تقد تطلب جوج ديال الدول ولّا كتار معتاراف بيعهوم جزئيا ب نفس الطريطوار، معا سيطرة "بحكم الواقع" ديال كل وحدة منهوم على شي طرف منّو، (بحال ف حالة الجمهورية د الشينوا (اللي معروفة ب 'الطايوان') ؤ الجمهورية الشينوية د الشعب ؤ كوريا الشمالية ؤ الجنوبية). غالبا التنضيمات اللي عندها عتيراف غير من اقلية من الدول د العالام كاتخدّم المبدا التصريحي باش تبيّن الشرعية د الدّيعاء ديالها. ف بزاف د الحالات، عدم-العتيراف كايكون ماتّر الا كانو قوات برّانية د العسكر ف الارض د البلاصة اللي متنازعين عليها، الشي اللي كايخلي الوصف د ديك البلاد مشكل "بحكم الواقع". يقدر المجتمع الدولي يحكم على هاداك التواجد د العسكر بلّي راه معيّق ف التدخّل، حيت كايرد ديك البلاصة دولة مونيكة فين السيادة د بصّح كاتكون عند القوة البرانية. كاين عاوتاني تنضيمات اللي ما شادّين حتا طريطوار ولّا بلا شكّ ماموفيينش المعايير التصريحية ديال تادوّالت ولكن عندهوم عتيراف "بحكم القانون" من شي دولة وحدة عل' الاقل بلّي عندوم سيادة. شوف حكومات ف المنفى. المعايير د التضمين. المعايير د التضمين يعني هاد التنضيم خسو يدّعي السيادة، ؤ عل' الاقل دولة وحدة من الامم المتحدة ماتكونش معتارفة بيه، ؤ ياامّا: الخلفية. كاينة 193 دولة ف الامم المتحدة، ؤ كاين فلسطين ؤ الكرسي المقدس بجوج عندهوم حالة ديال دولة مراقبة ف الامم المتحدة. دول اخرين اللي موفيين المعايير التصريحية، معتارفين بيهوم الاغلبية د الدول لاخرا الاعضاء ف الامم المتحدة، واخّا هاكّاك كاينين ف هاد الليسطة حيت شي دولة ولّا كتار مامعتارفاش ب تادوّالت ديالها، ب سباب الدّيعاءات ديال الطريطوار ديالها ولّا شي نزاعات اخرا. شي دول مخلّية علاقات ماشي رسمية (رسميا ماشي ديپلوماسية) معا الدول اللي مامعتارفاش بيها بحال الطايوان متلا. مصادر. __فهرسة__
إݣودار

اݣودار (جمع ديال اݣادير) هو مخزن جماعي معروف فالنواحي د سوس ف الجنوب د المغرب. كل قرية عندها مخزن ديالها للي تايستافد منو السكان. السمية. اݣادير هي واحد الكلمة من لامازيغية للي تتعني "المخزن". التصميم. تايتبناو اݣودار عادة ب الحجر و تاتكون طريق ف الوسط و بعض المرات تاتكون ساحة كبيرة. ف اݣودار تايكون الدروج باش الناس اطلعو لطاجات د الفوق. كل بيت عندها الباب ديالها للي تايكون من الخشب. اݣودار تايدارو عادة ف شي بلاصة عالية ف شي جبل على حساب الحماية. مواطن اخرى. اݣودار كاينين حتا ف منطقة الاوراس ف الجزائر، و شي بلايص ف الجنوب د تونس، و ليبيا و جزر الكناري و مصر و النيجر و حتا مالي.
طنݣ

الطّنݣ (من نݣليزية tank لّي كاتعني "سيتيرنة") هو السّمية لّي كاتّعطا ل مجموعة د لمركوبات لمدرّعة لّي كاتّستعمل ف لعمليات لحربية و لّي كايكونو مسلّحين ب مدفع مركّب معاهوم و كايتحرّكو يا ب نضام د الرّوايض مسنسلين ولا ب نضام د الرّوايض خفاف. ف لحالة اللخرا كايكونو هاد النّوع د الطّنوݣا خفاف ف لوزن ديالهوم. تاريخ. ف لحرب لعالمية اللولا، كانت لجيوش عندها موشكيل باش تختارق لخطوط د الديفاع اللي كانت اساسا مشكلة من كيلوميترات كتيرة ديال لخنادق و لخطوط د الزّرب. لبريطانيين كانو هوما اللوالا اللّي طوّرو هاد السلاح و لفكرة اللولا جاتهوم من التّراكتورات (اللي كانو ف ديك لوقت كايروليو ب روايض مسنسلين) اللّي شافو انهم كاينفعو باش يتقبو لخطوط ديال الزّرب. لپروطوتيپات اللوالا كانو على شكل سيتيرنة كبيرة مدرّعة مركّب فيها مدفع مسودي مع لكسدة ديالها، و هادشّي لّي كايفسر السّمية ديال tank. الطّنوݣا اللوالا اللّي دخلو ل السربيس كانو ف 1916 و كان عندهوم دور كبير ف التّبدال ديال الستراتيجيات د لحرب ف التيران. دغيا دغيا، الدّول لخرا لّي كانت داخلة ف لحرب طورّات تاهيا طّنوݣا ديالها (المانيا و فرانسا ب دّات) و ف مدة قصيرة بانو بزّاف ديال الشّكال و كبرات التّكنولوجيا ديالهوم ب الزربة.
قصبة تاوريرت

قصبة تاوريرت، هي قصبة كاينة ف مدينة وارزازات ف لمغريب. تاريخ. لقصبة تبنات ف لقرن 17 ف واحد لهضبة بين لواد درعة و لواد د ورزازات، و كان سميتها ف لوْل امغرم ن تاسيارت (لي كاتعني بشلحة لقصر د ساݣية)، و كانت تابعة لجماعة د لقبايل د ايت واوزݣيت حاكمها امغار عبو، لي كانو كيختاروه ناس ديال لبلاصة. حتا جاو لݣلاوة و جراو علا ايت واوزݣيت من لقصبة – مورما قتلو امغار عبو–، و حتا امغار علي د قصر ايت بن حدو، هادشي لي خلاهم يحكمو لبلاد جنوب شرقي د لمغريب. لباشا د مراكش تهامي لݣلاوي حط خوه حمادي خليفة ف لقصبة، و لقبايل د ايت ورزازات تارو ؤ حتلو لقصبة لمدة د عاماين حتا قضاو عليهم لݣلاوة لي جاو من تلوات، خصوصا لمدني لݣلاوي لي كان معاونو سلطان مولاي لحسن، لي عطاه مدافع و سلاح ف لحرْكة ديالو لتافيلالت فـ1893. فـ1972، لقصبة شراتها لبلدية د وارزازات. لبني. لقصبة دابا مقسمة لربعة ديال طرافي: لجيهة جنوب-شرقية فيها لمقر ديال لمركز ترميم و توضيف ترات لمعماري ف لبلايص لاطلسية و لي موراها (CERKAS)، لجيهة شمال-جنوبية تصلحات فـ1996 و تحلات لزوار، لجيهة شرقية لي مسمية ب"سطارة" ساكنين فيها ناس، و لجيهة لوسطانية ولات خربة.
ڭصر

لݣصر هو واحد النوع د التجمعات سكانية محصنة ب السوار ل هدف دفاعي، هاد الطريقة د التجمع منتاشرة ف لمغريب لكبير و ب الضبط ف الجنوب و عندها ستيل معماري تقليدي بحيت كيتبنى ب الغيس ب اللوح ولا الطوب. اغلبية د السكان د لڭصورا من لامازيغ. ب لامازيغية كيتسماو اغرمان (جمع "اغرم"). كاتكون البنايات ف لݣصر متقاربة و مزاحمة (عكس الدشر)، كتجمع بيناتها المرافق د الجماعة اللي كاتشكل مركز لݣصر بحال المعابد (الجامع، الكنيس، البيعة) السويقات… كيكون فيه تاني لمطمورات د لݣمح و لخزين د لمونة. كاتبنى الݣصور عموما على كديات ضايرة بيها لواحات و الجنانات و دايزين عليها الويدان، و كتميز ب نظام توزيع الما معروف ب لخطارات و السواݣي (جمع ساݣية). تعتامدات هاد الطريقة د لهندسة د لݣصور كحماية و دفاع على سكان الواحات من هجمات قبائل الصحرا الرحالة اللي كانو كيتعرضو ليها.
الطريق الوطنية نمرة 1 (لمغريب)

الطريق لوطنية نمرة 1 اولا هي طريق وطنية فلمغريب الطول ديالها واصل لـ 2. 379 كيلوميتر وكاتربط ما بين طنجة فجهة طنجة تطوان الحسيمة والݣرݣرات فجهة الداخلة وادي الذهب قريب ملحدود مع موريطانيا. وهاد الطريق عندها دور مهم بزاف حيتاش كاتكونيكطي لاغلبية ديال لمدون لكبار دلبلاد. الطريق كلها مزفتة من طنجة للݣرݣرات. من اهم لمدون اللي كادوز منها هاد الطريق: طنجة، لعرايش، الرباط، كازا، اسفي، الصويرة، اݣادير، تيزنيت، لعيون وحتى للحدود مع موريطانيا فالݣرݣرات. كاينة واحد الطريق كاتفرع من هادي وكاتوصل لمدينة الداخلة. الطريق كادوز من. طنجة تطوان الحسيمة. طنجة - ݣزناية - اصيلة - سيدي لياماني - ريصانة الشمالية - ريصانة لجنوبية - السواكن - ولاد اوشيح - لقصر لكبير. الرباط سلا القنيطرة. عرباوة - قرية بن عودة - سوق لاربع - سوق تلات لغرب - سيدي علال التازي - ولاد سلامة - قنيطرة - سيدي الطيبي - سيدي بوقنادل - الرباط - هرهورة - عين عتيݣ - الصخيرات. الدار البيضاء سطات. بوزنيقة - لمنصورية - لمحمدية - الدار البيضاء - ولاد عزوز - حد سوالم -بير الجديد#تحويل - ساحل ولاد حريز - شتوكة - ازمور - الجديدة - سيدي سماعيل - سانية برݣيݣ - الزمامرة - لعݣاݣشة. مراكش اسفي. جمعة سحيم - سبت ݣزولة - تالمست - حد الدرى - سيدي حماد اوحامد - سميمو - تامانار - ايدا اوݣلول. سوس ماسة. ايمسوان - تامري - تغازوت - اورير - اݣادير - الدشيرة الجهادية - ايت ملول - سيدي بيبي - ايت عميرة - تيزنيت - رݣادة ݣلميم واد نون. سيدي حساين اوعلي - لخصاص - بويزاكارن - تاݣانت - ݣلميم - لبيار - راس اومليل - طان طان - بن خليل - لوطية - شبيكة. العيون الساقية الحمراء. اخفنير - طرفاية - الطاح - لعيون - فم لواد - لمسيد - بوجدور - جرايفية. الداخلة وادي الذهب. لعرݣوب.
اللعب د لعروش

اللعب د لعروش ولا المطايفة دلعروش(بلونݣلي: Game of Throne) هو مسلسل ميريكاني د لفانطازيا ؤ الدراما دار التاليف ديالو ديڤيد بينيوف ؤ دانيال وايز، لمسلسل من انتاج و تمويل قناة HBO (اتش بي ؤ) لفكرة ديالو ؤ حتى السيناريو مبنية على واحد الرواية عندها نفس السمية ديال لمسلسل. ؤ تابعة ل سيرية ديال الرويات لوغنية ديال لݣلاص ؤ لعافية (ب نّݣليزية "A Song of Ice and Fire") لي لكاتب ديالها جورج ر. ر. مارتن. ملخص د لمسلسل. ف واحد لقارة خيالية سميتها ويستيروس، كيتحاربو بزاف د لفاميلات لي عندها واحد لقوة كبيرة ؤ معارف صحيحة باش يحكمو لمملكات السبعة. ؤ لحرب ؤ لقتيلة ضايرة بين هاد الناس، بان واحد لعدو قديم بزاف ؤ لي غيهددهوم كاملين. ؤ فبلاصة خرة من مورا لبحر لوريتة د لملك لحقيقي ديال لمملكات السبعة دينيرس طارݣيريْن كاتجمع لعدة ؤ لعسكر لي يعاونها باش ترجّع لعرش د باها لي من حقها.
إتش بي ؤ

اتش بي ؤ اولا هوم بوكس اوفيس (بلونݣلي: HBO) هي واحد لقناة دتيليفيزيون تابعة للشركة لكبيرة دالاعلام تايم وارنر، كتقدم السرفيس دتلفزيون بلفلوس لكثر من 40 مليون مشتارك ميريكاني، ومن بين السيرفسات اولا لخدمات لي كتقدمها الشركة لخدمة دلفيديو على حساب الطلب ديال لمشتركين. وهي كتبيع سلسلة ديال لبرامج دالتلفزا لكثر من 150 دولة فالعالم. كتنتج شركة ديال HBO لافلام ؤلمسلسلات ؤلبرامج دالتلفزا خاصين بيها مكلفة بيهم من اللول حتى لخر. ومن بين لمسلسلات لمشهورة ديالها ؤلي كديرهم فلقناة ديالها اللعب د لعروش ولمسلسل ستة ترجلين تحت لارض ومسلسل ال سوبرانو ؤ مسلسل تشيرنوبيل… هاد لقناة معروفة بالانتاجات لي عندها واحد الزعامة كبيرة بزاف ؤموجهة بلخصوص لناس لي كبار.
الطريق الوطنية نمرة 2 (لمغريب)

الطريق لوطنية نمرة 2 اولا هي طريق وطنية فلمغريب الطول ديالها 540 كيلوميتر وكاتربط مابين وجدة فجهة الشرق وطنجة فجهة طنجة تطوان الحسيمة. وهاد الطريق عندها دور مهم بزاف حيتاش كاتكونيكطي بزاف دلمدون اللي من بينها تطوان، شفشاون، باب برد، ايساݣن، تارݣيست، الحسيمة وبركان. لمقاطع ديال الطريق. طنجة تطوان الحسيمة. طنجة - عين لحصن - تطوان - شفشاون - بني دركول - باب برد - ايساݣن - تارݣيست - اجدير. الشرق. ميضار - دريوش - لعروي - زايو - اكليم - بركان - احفير
الطريق الوطنية نمرة 3 (لمغريب)

الطريق لوطنية نمرة 3 اولا هي طريق وطنية فلمغريب الطول ديالها واصل لـ340 كيلوميتر وكاتربط ما بين الداخلة واݣونيت فجهة الداخلة وادي الذهب. وهاد الطريق عندها دور عادي وكاتكونيكطي مابين جوج مدون، اللي هوما لعرݣوب واوسرد. كتوصل هاد الطريق للحدود مع موريطانيا. الطريق كادوز من. الداخلة وادي الذهب. الداخلة - لعرݣوب - اوسرد - اݣونيت.
الطريق الوطنية نمرة 4 (لمغريب)

الطريق لوطنية نمرة 4 اولا هي طريق وطنية فلمغريب الطول ديالها واصل لـ759 كيلوميتر وكاتربط ما بين قنيطرة فجهة الرباط سلا القنيطرة وفيݣيݣ فجهة الشرق. وهاد الطريق عندها دور متوسط ومن اهم لمدون اللي كادوز منها هاد الطريق: سيدي سليمان، سيدي قاسم، فاس، صفرو، بولمان، ميسور، بودنيب وبوعرفة. الطريق كادوز من. الرباط سلا القنيطرة. قنيطرة - سيدي يحيى لغرب - سيدي سليمان - سيدي قاسم - زݣوطة فاس مكناس. نزالت بني عمار - فاس - لبهاليل - لعنوصر - ݣيݣو - بولمان - ميسور درعة تافيلالت. بودنيب. الشرق. تالسينت [] - بني تدجيت [] - بوعنان - عين الشعير - بوعرفة - فيݣيݣ.
الطريق الوطنية نمرة 5 (لمغريب)

الطريق لوطنية نمرة 5 اولا هي طريق وطنية فلمغريب الطول ديالها واصل لـ258 كيلوميتر وكاتربط ما بين لعيون وݣلتة زمور فجهة الداخلة واد الذهب. وهاد الطريق عندها دور عادي. من اهم لمدون اللي كادوز منها هاد الطريق: لعيون، دّشيرة، بوݣراع وݣلتة زمور.
الطريق الوطنية نمرة 6 (لمغريب)

‌‌ الطريق لوطنية نمرة 6 اولا هي طريق وطنية فلمغريب الطول ديالها واصل لـ539 كيلوميتر وكاتربط ما بين وجدة فجهة الشرق و سلا فجهة الرباط سلا القنيطرة. وهاد الطريق عندها دور مهم بزاف حيتاش كاتكونيكطي لبعض من اهم لمدون اللي فالشمال والشرق، ومابين هاد لمدون الرئيسية كانلقاو لخميسات، مكناس، فاس، تازة، ݣرسيف، تاوريرت ولعيون سيدي ملوك. الطريق كادوز من. الرباط سلا القنيطرة. سلا - سيدي علال لبحراوي - ايت مالك - تيفلت - لخميسات فاس مكناس. دار ام السلطان - مكناس - لمهاية - فاس - سيدي حرازم - تازة الشرق. ݣرسيف - تاوريرت - لعيون سيدي ملوك - نعايمة - وجدة
الطريق الوطنية نمرة 7 (لمغريب)

الطريق لوطنية نمرة 7 اولا هي طريق وطنية فلمغريب الطول ديالها واصل لـ551 كيلوميتر وكاتربط ما بين سيدي سماعيل فجهة الدار البيضاء سطات وطاطا فجهة سوس ماسة. وهاد الطريق عندها دور عادي كاتكونيكطي غير ربعة دلمدون ولباقي ڤيلاجات. هاد لمدون هما سيدي بنور، مراكش، تاحناوت وتارودانت. الطريق كادوز من. الدار البيضاء سطات. سيدي سماعيل - سيدي بنور - مطال مراكش اسفي. لمخاليف - ولاد دليم - مراكش - تاحناوت - اسني. سوس ماسة. ولاد برحيل - تارودانت - ايغرم - امالو - طاطا. التفروعات. هاد الطريق عندها تفروع:
الطريق الوطنية نمرة 8 (لمغريب)

الطريق لوطنية نمرة 8 اولا هي طريق وطنية فلمغريب الطول ديالها واصل لـ862 كيلوميتر وكاتربط ما بين الصويرة فجهة مراكش اسفي وتارݣيست فجهة طنجة تطوان الحسيمة. وهاد الطريق عندها دور مهم بزاف حيتاش كاتكونيكطي لبعض من اهم لمدون ديال الجبال وبالضبط جبال لاطلس لمتوسط. مابين هاد لمدون: شيشاوة، مراكش، قلعة السراغنة، بني ملال، قصبة تادلة، زاوية شّيخ، خنيفرة، مريرت، ازرو، ايفران، ايموزار كندر، فاس، تاونات وتارݣيست. الطريق كادوز من. مراكش اسفي. الصويرة - اهديل - ولاد صباح - شيشاوة - لمزوضية - مراكش - تاملالت - قلعة السراغنة بني ملال خنيفرة. بني ملال - لفقيه بنصالح - قصبة تادلة - زاوية الشيخ - مريرت فاس مكناس. ايموزّار كندر - خنيفرة - ازرو - ايفران - فاس - سيدي حرازم - تاونات - زريزر طنجة تطوان الحسيمة. بني بونصر - تارݣيست - كالا ايريس (الحسيمة).
ڤواياجور 2

ڤواياجور 2 هو مسبار فضائي لونصاتو نّازا نهار 20 غشت 1977 باش تدرس لكواكب لخرجانية. كجزئ من لبرنامج د ڤواياجور، تْلُونصا 16 نهار قبل من تّوام ديالو، ڤواياجور 1، ف مسار لي دوز مدة طول باش يوصل ل جوپيتر وساتورن. بلحاق خلّا هاد لمسار لملاقيات مع اورانوس ونپتون. هو لمسبار لفضائي لوحيد لي زار اي واحد من هاد عمالقة لجليد. ڤواياجور 2 هو رّابع من خمسة د لاجسام لفضائية لصطناعية لي وصل ل سرعة لفليت شّمسية، شّي لّي غايخليه يخرج من لمجموعة شّمسية.
دونكي كونݣ (سلسلة د ألعاب)

دونكي كونݣ () هي سلسلة د العاب ڤيديو ديال نينتاندو فيها لمغامرات ديال لپيرسوناج دونكي كونݣ، اللي هو كرياسون ديال شيݣيرو مياموتو. لالعاب ف هاد السلسلة كتكون على شكل پلاتفورم، بحق كاين تا لالعاب د لپازل، الرايسين و لاديكاسيون. اللعبة اللولة فيها خرجات ف 1981. ف 1994، الشركة لبريطانية رايروار عدلت اللعبة "دونكي كونݣ كونتري" (Donkey Kong Country) و من بعد بدات سلسلة جديدة ديال العاب لپلاتفورم ب نفس لاسم. لپيرسوناجات. دونكي كونݣ كان ف اللعبة اللولة ف 1981 فحال لانتاݣونيست، و لپيرسوناج ديال اللعّاب كان سميتو دجامپمان (Jumpman)، دابا ماريو، اللي خاصو يصوڤي صاحبو، پولين (Pauline). دونكي كونݣ جونيور كان لبطل ديال اللعبة الثانية ف 1982، فين كان خاصو يصوڤي باباه، من دجامپمان، دابا لانتاݣونيست. من لالعاب ديال راير تال دابا، كرانكي كونݣ هو دونكي كونݣ اللول، جد ديال دونكي كونݣ الجديد. ف العاب "دونكي كونݣ كونتري" كاين تا ديدي كونݣ (Diddy Kong)، ديكسي كونݣ (Dixie Kong)، فونكي كونݣ (Funky Kong)، و بزاف ديال الشخصيات لاخرين. كاين تا بزاف ديال لانتاݣونيستات، فحال لكرَملينݣس (Kremlings)، مجموعة د التماسيح، و الرئيس ديالوم الي هو سميتو لملك ك. رُول (King K. Rool)، بحق كاين تا التيكي تاك ترايب (Tiki Tak Tribe)، ف لعبة "دونكي كونݣ كونتري ريتورنس" (2010)، و لمجموعة ديال لڤايكينݣس سميتهم السنَومادس (Snowmads)، ف لعبة "دونكي كونݣ كونتري: تروپيكال فريز" (2014).
عبد الفتاح السيسي

عبد الفتاح سعيد حسين خليل السيسي هو الرئيس السادس ديال مصر، من 2014 تال دابا. و كان تا جينيرال، وزير ديال الدفاع، مدير لمخابرات لعسكرية، و بين 10 فبراير 2019 و 10 فبراير 2020، رئيس لاتحاد لافريقي. خلاق السيسي ف لقاهرة، و موراها دخل للجيش لمصري. ف 1992، السيسي خدم لتراينينݣ ف واتشفيلد، ف لمملكة لمتحدة، و بعد ف 2006 عاوتاني ف كارليل ف لميريكان. السيسي رجع مدير د لمخابرات لعسكرية، و بعد التورة ف 2011، ولا الرئيس جديد سميتو محمد مرسي و حط السيسي وزير الدفاع الجديد ف 2012. السيسي كان دار واحد لينقيلاب لعسكري ف 2013 ونجح فيه و حيد مرسي من الرئاسة. و ف 2014 السيسي رجع رئيس د مصر بعد لينتخابات، لي نجح فيهم ب 97% ديال لاصوات. السيسي و لجيش لمصري عندهم لحكم شوية دكتاتوري ف مصر. و هادشي بان اول مرا فلانتخابات لولانية ديالتو لي كان واحد العدد ديال اصوات ليه ماشي معقولة، و من بعد النضام بدا يخدم بزاف ديال التعديب لجسدي، لاختطافات و قمع حرية تعبير مع اي واحد نتاقد لحوكومة و ماكانش مؤيد ل الرئيس. و لانتخابات الرئاسية لي تدارت ف 2018 نجح فيها ل تاني مرة الرئيس سيسي.
الطريق الوطنية نمرة 9 (لمغريب)

الطريق لوطنية نمرة 9 اولا هي طريق وطنية فلمغريب الطول ديالها واصل لـ694 كيلوميتر وكاتربط ما بين لمحمدية فجهة الدار البيضاء سطات ومحاميد لغزلان فجهة درعة تافيلالت. وهاد الطريق كاتكونيكطي بزاف دلمدون واللي مابينها: الدار البيضا، برشيد، سطات، بنݣرير، مراكش، وارزازات وزاݣورة. الطريق كادوز من. الدار البيضا سطات. لمحمدية - عين حرودة - الدار البيضا - تيط مليل - مديونة - النواصر - برشيد - سيدي لعايدي - سطات - سيدي محمد بن رحال. مراكش اسفي. مشرع بن عبو - صخور الرحامنة - بنݣرير - سيدي بوعثمان - واحة سيدي براهيم - مراكش - ايت ورير. درعة تافيلالت. ايغرم ن اوݣدال - تيزݣزاوين - وارزازات - اݣدز - زاݣورة - تامݣروت - تاݣونيت - محاميد لغزلان.
الطريق الوطنية نمرة 10 (لمغريب)

الطريق لوطنية نمرة 10 اولا هي طريق وطنية فلمغريب الطول ديالها واصل لـ653 كيلوميتر وكاتربط ما بين اݣادير فجهة سوس ماسة والراشيدية فجهة درعة تافيلالت. وهاد الطريق كاتكونيكطي اغلب لمدون لكبار ديال لوسط دلمغريب، واللي مابينها: ايت ملول، تارودانت، وارزازات وتينغير. الطريق كادوز من. سوس ماسة. اݣادير - اينزݣان - الدشيرة الجهادية - ايت ملول - تمسية - ولاد دحو - ولاد تايمة - لخنافيف - تارودانت - ايت ايعزة - ولاد برحيل - اولوز - تاليوين - تاسوسفي. درعة تافيلالت. تازناخت - وارزازات - ايدلسان - سكورة اهل لوسط - ايت سدرات - قلعة مݣونة - بومالن دادس - ايميضر - تينغير - تينجداد - ݣولميمة - الراشيدية.
الطريق الوطنية نمرة 11 (لمغريب)

الطريق لوطنية نمرة 11 اولا هي طريق وطنية فلمغريب الطول ديالها واصل لـ404 كبلوميتر وكاتربط ما بين سطات فجهة الدار البيضاء سطات واݣادير فجهة سوس ماسة. وهاد الطريق كاتكونيكطي بزاف دلمدون ومابينها: سيدي بنور، اليوسفية وشيشاوة. الطريق كادوز من. الدار البيضاء سطات. سطات - ولاد سعيد - بولعوان - لعونات - سيدي بنور - كدية بني دغوغ - ولاد عمران. مراكش اسفي. اليوسفية - الشماعية - سيدي شيكر - ايمينتانوت - عين تازيطونت. سوس ماسة. ارݣانة - بيݣودين - اضمين - امسكرود - درارݣة - اݣادير. التفروعات. هاد الطريق عندها تفروع:
الطريق الوطنية نمرة 12 (لمغريب)

الطريق لوطنية نمرة 12 اولا هي طريق وطنية فلمغريب الطول ديالها واصل لـ409 كيلوميتر وكاتربط ما بين برشيد فجهة الدار البيضاء سطات وتينغير فجهة درعة تافيلالت. وهاد الطريق كاتكونيكطي بزاف ديال لمدون اللي مابينها: بن احمد، خريبݣة، واد زم، بجعد، قصبة تادلة وايميلشيل. الطريق كادوز من. الدار البيضاء سطات. برشيد - لمباركيين - رياح - بوݣرݣوح - بن احمد - سيدي الدهبي - انخيلة. بني ملال خنيفرة. خريبݣة - بوجنيبة - بير مزوي - تاشرافت - بجّعد - ولاد ݣواوش - قصبة تادلة - لقصيبة - ناوور - تيزي ن ايسلي. درعة تافيلالت. ايميلشيل - املاݣو - تينغير.
الطريق الوطنية نمرة 13 (لمغريب)

الطريق لوطنية نمرة 13 اولا هي طريق وطنية فلمغريب الطول ديالها واصل لـ508 كيلوميتر وكاتربط ما بين شفشاون فجهة طنجة تطوان الحسيمة و الراشيدية فجهة درعة تافيلالت. وهاد الطريق كاتكونيكطي بزاف دلمدون اللي مابينها: وزّان، جرف لملحة، زݣوطة، مولاي ادريس زرهون، مكناس، بوفكران، لحاجب، ازرو وميدلت. الطريق كادوز من. درعة تافيلالت. الراشيدية - الريش - ميدلت. فاس مكناس. تيمحضيت - ازرو - لحاجب - مكناس - مولاي ادريس زرهون. الرباط سلا القنيطرة. جرف لملحة - تاوغيلت. طنجة تطوان الحسيمة. وزان - لغدير - دردارة - شفشاون.
الطريق الوطنية نمرة 14 (لمغريب)

الطريق لوطنية نمرة 14 اولا هي طريق وطنية فلمغريب الطول ديالها واصل لـ334 كيلوميتر وكاتربط ما بين طان طان فجهة ݣلميم واد نون ولعيون فجهة العيون الساقية الحمراء. وهاد الطريق كاتكونيكطي بين الطرفين ديالها جوج دلمدون هما السمارة وبوݣراع. الطريق كادوز من. ݣلميم واد نون. طان طان. العيون الساقية الحمراء. لعيون - بوݣراع - السمارة.
الطريق الوطنية نمرة 15 (لمغريب)

الطريق لوطنية نمرة 15 اولا هي طريق وطنية فلمغريب الطول ديالها واصل لـ349 كيلوميتر وكاتربط ما بين ميدلت فجهة درعة تافيلالت و لعروي فجهة الشرق. وهاد الطريق كاتكونيكطي بعض لمدون اللي مابينها: ميسور، صاكة، سلوان ولعروي، وكاتزيد تالين الناظور ولحدود مع مليلية. الطريق كادوز من. درعة تافيلالت. ميدلت - امرسيد. فاس مكناس. سيدي بوطيب - ميسور - فريطيسة. الشرق. ݣرسيف - صاكة - لعروي - سلوان - الناظور.